== 1. tavle ==
Historien fortælles set fra eftertidens [[perspektiv]]. Gilgamesh "''overgik alle andre konger''", havde al kundskab, fik rejst [[bymur]]en omkring Uruk og templet Eanna (sumerisk: ''e'' = tempel, hus; ''anna'' = himmel) <ref>[http://geophoto.ru/?l=EN&action=show&id=280302&p=0&subaction=&group=0&search= Фотография Eanna temple (‘house of heaven’), Iraq, Uruk | Фотобанк ГеоФото/GeoPhoto | GetImages Group<!-- Bot genereret titel -->]</ref>, der var viet til [[Ishtar]] og himmelguden [[An|Anu]]. Som søn af den guddommeliggjorte kong Lugalbanda og Ninsun, [[gudinde]] for de vilde køer, var Gilgamesh 2/3 gud, med menneskelig skikkelse skænket ham af [[modergudinde]]n Aruru (Belet-ili) og perfektioneret af visdommens gud [[Ea (gud)|Ea]]; en mand af stor skønhed og fysisk styrke. Han gravede [[brønd]]e, der skabte [[oase]]r, og genrejste kultsamlingsstederne, der var blevet ødelagt af Syndfloden. Imidlertid var Gilgamesh en [[tyran]] mod sit folk; han [[Voldtægt|voldtog]] de kvinder, han syntes om, og undertrykte Uruks indbyggere med hård hånd, ved blandt andet at håndhæve "[[Jus primae noctis|retten til den første nat]]". I sin nød bad folket byens gud Anu om hjælp. Anu tilrådede, at modergudinden Aruru skabte en [[vildmand]], '''Enkidu''', i vildmarken udenfor Uruk. Vildmanden var lige så stærk som Gilgamesh og egnet til at opholde ham.
Litteratur Samfund Historie Kultur Civilisationer